Norsk Sykepleierforbund

Troms

**ÅRETS SYKEPLEIER**

Den som tildeles prisen som Årets sykepleier skal fremme en sykepleietjeneste i Florence Nightingales ånd, tilpasset det moderne samfunn med faget i front. Den skal være en motivasjonsfaktor i arbeidet med å fremme sykepleiekvalitet og faglig forsvarlighet i praksis, samt stimulere til et godt og inspirerende læringsmiljø. Prisen skal fremme anerkjennelse for sykepleie som fag og tjeneste, og bidra til å verne om verdier som ivaretar mennesker med sykdom og skade.

**Vurderingskriterier**

* Prisen gis til én, eller en gruppe av sykepleiere, som har vært med på å utvikle eller profilere sykepleierfaget på en positiv måte.
* For å være kandidat til prisen må man være medlem av Norsk Sykepleierforbund og ha sitt virke i Troms fylke. Det samme gjelder forslagstiller(e). Kandidaten(e) må ha opptrådt i tråd med Yrkesetiske retningslinjer for sykepleiere.

**Prisen består av**

* Diplom
* Nordnorsk kunst til en verdi av ca kr. 5000
* Gavekort på kr. 500 tildeles forslagsstiller

Sykepleiere som er foreslått tidligere kan foreslås igjen.

Prisen administreres av fylkeskontoret. Informasjon om prisen publiseres på hjemmesiden til NSF Troms og i sosiale medier.

**Frist for innsending av forslag**

Forslag sendes på vedlagte mal til fylkeskontoret innen den dato som blir satt av fylkeskontoret. Kunngjøring må senest offentligjøres 1 måned før forslagsfrist.

**Innstillingskomité**

Fylkesstyret velger en komité med tre medlemmer fra fylkesstyret, sammensatt av representant fra helseforetak, kommunehelsetjeneste og geografisk spredning, samt fylkesleder. Innstillingskomitéen velges for perioden frem til neste fylkesstyrevalg.

**FORSLAG PÅ KANDIDAT TIL ÅRETS SYKEPLEIER *2025***

|  |  |
| --- | --- |
| Navn: | Medlemsnr.: |
| Adresse: | |
| e-post: | Telefon: |
| Arbeidsgiver og arbeidssted: | |
| **Begrunnelse** (må bygges på kriteriene nevnt ovenfor, benytt evt eget ark): | |
| Oppgi to referanser: | |

|  |  |
| --- | --- |
| Sted: | Dato: |
| Forslagsstillers underskrift: | |

**Begrunnet forslag sendes innen *~~28. august~~ 3. september 2025* til** [troms@nsf.no](mailto:troms@nsf.no)